**У С Т А В**

на Народно читалище”Илия Добрев**- 1899** „ с.Манастир, обл.Варненска

**Г Л А В А П Ъ Р В А**

**ОБЩИ ПОЛОЖЕНИЯ**

Чл.1. **/Доп./Народно читалище /НЧ/„Илия Добрев-1899”**  е традиционно самоуправляващо се българско културно-просветно сдружение в **село Манастир**,което изпълнява и държавни културно-просветни задачи.В неговата дейност могат да вземат участие всички физически лица, без оглед на ограничения на възраст и пол, политически и религиозни възгледи и етническо самосъзнание.

**Чл.1а /нов/ НЧ „Илия Добрев- 1899” е със седалище с.Манастир, община Провадия, област Варна и адрес на управление с.Манастир, община Провадия, област Варна**

Чл. 2.**/Изм./НЧ „Илия Добрев-1899” е** юридическо лице с нестопанска дейност.

Чл. 3.Читалището работи в тясна връзка с учебните заведения, културни институти, обществени и други организации, които извършват културно-просветна работа.

Чл. 4. /**Доп./НЧ „Илия Добрев- 1899”** може да се съюзява **с неограничен брой други читалища** за защита на своите интереси, за провеждане на съвместни дейности и инициативи.

Чл. 5.Отменен с протокол №1/04.2010г от заседание на общото събрание.

 Чл. 6./Изм. и доп./ **НЧ „Илия Добрев-1899”** се представлява от председателя **и секретаря на читалището заедно и поотделно**.

**ГЛАВА ВТОРА**

**ЦЕЛИ И ЗАДАЧИ**

Чл. 7. /**Изм. и доп**./ Ал.1.**Целите** на народно читалище**„Илия Добрев-1899”** са да задоволява потребностите на населението, свързани с :

* Развитие и обогатяване на културния живот, **социалната и образователната дейност.**
* Запазване обичаите и традициите на българския народ.
* Разширяване на знанията на гражданите и приобщаването им към ценностите и постиженията на науката,изкството и културата.
* Възпитаване и утвърждаване на националното самосъзнание.

 **- Осигуряване на достъп до информация.**

Ал.2-За постигане на **целите** по ал.1 читалището извършва основни дейности ,както следва:

1. /**Изм. и доп**./Уреждане и поддържане на библиотека, читалня, фото-, фоно-, филмо-,и видеотеки, **както и създава и поддържа електронни информационни мрежи.**
2. Развитие и подпомагане на любителското художествено творчество .
3. /**Доп**./Организиране на школи, кръжоци, курсове, клубове, кино и видеопоказ, празненства, концерти, чествания **и младежки дейности.**
4. Събиране и разпространение на знания за родния край.
5. Създаване и съхраняване на музейни сбирки.
6. **/Изм./предоставяне на компютърни и интернет услуги.**
7. **/Нова/**Извършване на допълнителни **стопански** дейности,подпомагащи изпълнението на основните му функции, **свързани с предмета на основната му дейност, в съответствие с действащото законодателство, като използва приходите от тях за постигане на определените в устава цели.Читалището не разпределя печалба**.

 Ал. 3**./Изм. и доп./**Читалището няма право да организира или да предоставя имуществото си за:

**1. Ползване за хазартни игри и нощни заведения.**

 **2. Постоянно ползване от политически партии и организации.**

 **3. Дейност на нерегистрирани по Закона за вероизповеданията религиозни общности и юридически лица с нестопанска цел на такива общности**

 **4. Ползване от председателя, секретаря, членове на настоятелството и проверителната комисия, както и членове на техните семейства.**

**Г Л А В А Т Р Е Т А/Изм. и доп./**

**УЧРЕДЯВАНЕ И ЧЛЕНСТВО**

Чл. 8/1/ Отменен с Протокол №1/04.2010

Чл.9 Отменен с Протокол №1/04.2010

Чл.10 Отменен с Протокол №1/04.2010

Чл.11 Ал.1.Членовете на читалището са индивидуални, колективни и почетни.

Ал.2. Индивидуалните членове са български граждани. Те биват действителни и спомагателни.

1**.** Действителните членове са дееспособни лица**, навършили 18 години,** плащат редовно **определения от общото събрание** членски внос, **участват активно в дейността на читалището** и имат право на глас.

2.Спомагателните членове са лица до 18 години, нямат право да избират и да бъдат избирани **и имат съвещателен глас.**

Ал.3-Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас. **Колективните членове могат да бъдат:**

 **1. професионални организации**

 **2. стопански организации**

 **3. търговски дружества**

 **4.кооперации и сдружения**

 **5. културно просветни и любителски клубове и търговски колективи.**

**Ал.4Приемането на индивидуални и колективни членове на НЧ”Илия Добрев-1899” се извършва след подаване на молба до настоятелството.Членството възниква с плащането на определения от Общото събрание членски внос в срок до края на първото шестмесечие на календарната година.**

**Ал.5/нова/. Почетни членове на НЧ”Илия Добрев-1899” могат да бъдат български и чужди граждани с изключителни заслуги за читалището.Те се избират на общо събрание с обикновено мнозинство по предложение на читалищното настоятелство**

**Ал.6-Членството в читалището се прекратява:**

**-с писмено заявление на читалищния член**

**-когато не участва в дейността на читалището**

**-когато не е платен членския внос в рамките на календарната година**

**-когато не участва в три последователни заседания на Общото събрание**

**-когато Общото събрание изключи читалищен член за грубо нарушение на Устава за поведение,уронващо доброто име на читалището или за нанесени стопански и финансови щети в особено големи размери.**

Чл.12. Органи на **НЧ”Илия Добрев-1899” са общото събрание, настоятелството и проверителната комисия.**

Чл.13.Ал.1Върховен орган на **НЧ”Илия Добрев-1899”**  е общото събрание.

 Ал.2. Общото събрание на **НЧ”Илия Добрев-1899”**  се състои от всички членове на читалището, имащи право на глас.

Чл.14.Ал.1. Общото събрание:

 1.Изменя и допълва устава

 2.Избира и освобождава членовете на настоятелството,проверителната комисия и председателя.

 3.Приема вътрешните актове, необходими за организацията на работата на читалището.

 4.Изключва членовете на читалището.

 5.Приема основните насоки на дейността на читалището**.**

 6**/** Взема решения за членуване и прекратяване на членството в **читалищно сдружение**

 7.Приема бюджета на читалището.

 8.Приема годишния **отчет на читалището до 31 март на следващата година.**

 9.Определя размера на членския внос.

 10.Взема решения за прекратяване на читалището.

 11./ **Взема решения за откриване на филиали на читалището след съгласуване на общината.**

 12**.** /**Взема решение за отнасяне до съда на незаконно съобразни действия на ръководството или отделни читалищни членове.**

 13 **Отменя решения на органите на читалището.**

Ал.2./**Доп.**/Решенията на Общото събрание са задължителни за другите органи на читалището.

Ал.3**Решенията по чл.14, ал.1, т.1, 4, 10, 11 и 13 се вземат**  **с мнозинство най-малко две трети от всички членове.Останалите решения се вземат с мнозинство повече от половината от присъстващите членове.**

Чл.15. Ал.1.**Редовно общо събрание на НЧ”Илия Добрев-1899” се свиква от настоятелството най-малко веднъж годишно.Извънредно общо събрание може да бъде свикано по решение на настоятелството,по искане на проверителната комисия или на една трета от членовете на читалището. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.**

Ал.2./**Изм. и доп**./ **Поканата за събрание трябва да съдържа дневния ред, датата, часа и мястото на провеждането му и кой го свиква.Тя трябва да бъде получена срещу подпис или връчена не по-малко от седем дни преди датата на провеждането. В същия срок на вратата на читалището и на други общодостъпни места трябва да бъде поставена покана за събранието**

Ал.3Общото събрание е законно, ако присъствуват най-малко половината от имащите право на глас членове. При липса на кворум, събранието се **отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание**.

Чл.16.Ал.1**Изпълнителен** орган на читалището е настоятелството, което се състои **най-малко** от **трима** члена, избрани за срок от три години. **Същите да нямат роднински връзки по права и съребрена линия до четвърта степен**

**Ал.2.Настоятелството:**

1.свиква общото събрание

2.осигурява изпълнението на решенията на общото събрание.

3.подготвя и внася в общото събрание проект за бюджет на читалището и утвърждава щата му.

4.подготвя и внася в общото събрание отчет за дейността на читалището.

5.назначава секретаря на читалището и утвърждава длъжностната му характеристика.

Ал.3. Настоятелството взема решения с мнозинство повече от половината от членовете.

Чл.17 Ал.1Председателят на **НЧ”Илия Добрев-1899”** е член на настоятелството и се избира от общото събрание за срок от три години.

Ал.2.Председателят на читалището

1.организира дейността на читалището съобразно закона, Устава и решенията на общото събрание

2.представлява читалището;

3.свиква и ръководи заседанията на настоятелството и председателства общото събрание.

4.**Отменен с протокол №1/04.09 2010г**

5.отчита дейността си пред настоятелството ;

6.сключва и прекратява трудови договори със служителите съобразно с бюджета на читалището и въз основа на решения на настоятелството.

**Чл.17а/ Ал.1.Секретарят на читалището:**

**1.организира изпълнението на решенията на настоятелството, включително решенията за изпълнението на бюджета;**

**2.организира текущата основна и допълнителна дейност;**

**3.отговаря за работата на щатния и хонорувания персонал;**

**4.представлява читалището заедно и поотделно с председателя.**

Ал.2**.Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.**

Чл.18.Ал.1Проверителната комисия на **НЧ”Илия Добрев-1899”** се състои най-малко от трима членове за срок от три години.

Ал.2./ **Изм. и доп**./Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, **на председателя или на секретаря** по права линия, съпрузи, братя, сестри **и роднини по сватовство от първа степен.**

Ал.3**./Доп./** Проверителната комисия осъществява контрол върху дейността на настоятелството ,председателя **,**секретаря на читалището по спазване на закона, устава и решенията на общото събрание.

Чл.19Не могат да бъдат избирани за членове на **настоятелството,** проверителната комисия **и за секретари** лица, които са осъждани на лишаване от свобода за умишлени престъпления от общ характер.

**Г Л А В А Ч Е Т В Ъ Р Т А**

**ИМУЩЕСТВО И ФИНАНСИРАНЕ**

Чл.20. Имуществото на **НЧ”Илия Добрев-1899”** се състои от право на собственост и от други вещни права, вземания, ценни книжа, и други права и задължения.

Чл.21./**Изм. и доп**./ **НЧ”Илия Добрев-1899”** набира средства от следните източници:

* Членски внос
* Културно-просветна **и информационна** дейност
* Субсидии от държавния и общинския бюджети
* Наеми от движимо и недвижимо имущество.
* Дарения и завещания
* Други приходи /участие като партньори в проекти, разработване на проекти и други/

4**.Отменен с протокол №1/04.2010г**

**Чл.22 /При недостиг на средства за ремонт и поддръжка на читалищната сграда на НЧ”Илия Добрев-1899”, средствата се осигуряват от общинския бюджет.**

 **Чл.23Ал.1. НЧ”Илия Добрев-1899”не може да отчуждава недвижими вещи и да учредява ипотека върху тях.**

 **Ал.2.Движими вещи могат да бъдат отчуждени или залагани само по решение на настоятелството на НЧ”Илия Добрев-1899”.**

**Чл.24. /Нов/Недвижимото и движимо имущество,собственост на НЧ”Илия Добрев-1899”, както и приходите от него не подлежат на принудително изпълнение освен за вземания, произтичащи от трудови правоотношения.**

**ГЛАВА ПЕТА**

**ПРЕКРАТЯВАНЕ**

 **Чл.25.Ал.1. НЧ”Илия Добрев-1899” може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако :**

 **1.дейността му противоречи на закона, устава и добрите нрави.**

 **2. имуществото му не се използва според целите и предмета на дейността на читалището.**

 **3.е на лице трайна невъзможност читалището да действа или не развива дейност за период две години. В тези случаи министърът на културата изпраща сигнал до прокурора за констатирана липса на дейност на читалището**

 **Ал.2.Прекратяване на НЧ”Илия Добрев-1899” по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата**

 **Ал.3. Прекратяването на читалището по искане на прокурора се вписва служебно.**

**ГЛАВА ШЕСТА /Нова/**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

1. **Читалището има име – „Илия Добрев-1899”.**
2. **Читалището има кръгъл печат, с надпис Народно Читалище " Илия Добрев-1899" с. Манастир, обл. Варненска в окръжност, а в средата с разтворена книга**

Настоящия устав е приет на общо събрание на 2.06.1997 г., изменен и допълнен от общото събрание на 01.04.08 г., изменен и допълнен от общо събрание на..04.08. 2010г.